ΠΡΟΤΥΠΟ ΔΟΜΗΣ 1

Έγγραφο απαιτήσεων εμπλεκομένων μερών (StRS)

Stakeholders Requirements Specification

ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011

Χρήστης

# **1. Εισαγωγή**

## **1.1 Ταυτότητα - επιχειρησιακοί στόχοι**

Σκοπός του συστήματος είναι η παροχή μιας πλατφόρμας παρακολούθησης τιμών, στατιστικών και κριτικών για διάφορα είδη καφέ. Μέσω της πλατφόρμας ο χρήστης θα μπορεί να βρει στην περιοχή που θέλει, καφέ στο είδος και στην τιμή που επιθυμεί, ενώ παράλληλα θα μπορεί να βλέπει τα σχόλια άλλων πελατών. Στόχος μας είναι η παροχή μιας ενημερωμένης εικόνας σχετικά με την ποιότητα και την τιμή των καφέδων της αγοράς.

## **1.2 Περίγραμμα επιχειρησιακών λειτουργιών**

Οι χρήστες έχουν λογαριασμό στην ιστοσελίδα, βλέπουν και ενημερώνουν τις τιμές των καφέδων, γράφουν κριτικές, έχουν πρόσβαση σε ποιοτικά και ποσοτικά στατιστικά, μπορούν να αξιολογούν τις κριτικές άλλων χρηστών.

# **2. Αναφορές - πηγές πληροφοριών**

Ν/Α

# **3. Διαχειριστικές απαιτήσεις επιχειρησιακού περιβάλλοντος**

## **3.1 Επιχειρησιακό μοντέλο**

Η καινοτομία αυτής της εφαρμογής βασίζεται στο γεγονός ότι δεν υπάρχει παρόμοια εφαρμογή στην Ελλάδα. Επίσης, οι καφετέριες είναι αρκετά διαδεδομένες στον ελληνικό χώρο, όπως φαίνεται από τον αριθμό των καταστημάτων που υπάρχουν, αλλά και από την κατανάλωση καφέ σε καθημερινή βάση από την πλειοψηφία του κόσμου, καθώς και ως επιλογή των περισσοτέρων ως σημείο συνάντησης και εξόδου. Άρα οι χρήστες έχουν κίνητρο να χρησιμοποιήσουν την ιστοσελίδα, προκειμένου να μπορούν να βρουν καφετέριες και καφέδες στην ποιότητα και στην τιμή που επιθυμούν.

## **3.2 Περιβάλλον διαχείρισης πληροφοριών**

Σήμερα, υπάρχουν άλλες εφαρμογές για παραγγελία καφέδων οι οποίες παρέχουν την πληροφορία τιμής και κριτικές για τις καφετέριες. Όμως δεν υπάρχουν εφαρμογές για την παρακολούθηση και σύγκριση τιμών και κριτικών για τους ίδιους τους καφέδες.

# **4. Λειτουργικές απαιτήσεις επιχειρησιακού περιβάλλοντος**

## **4.1 Επιχειρησιακές διαδικασίες**

Ο χρήστης:

1. Δημιουργεί λογαριασμό στην πλατφόρμα
2. Συνδέεται στον λογαριασμό του
3. Αναζητά με βάση την περιοχή, τις διαθέσιμες καφετέριες
4. Έχει την δυνατότητα να γράψει μια κριτική, να ενημερώσει τις τιμές καφέδων, να αξιολογήσει ως χρήσιμες ή μη χρήσιμες τις αξιολογήσεις άλλων χρηστών, να εισάγει στην πλατφόρμα νέες καφετέριες και τα είδη καφέ που προσφέρουν και να έχει πρόσβαση στα στατιστικά της πλατφόρμας μας.

**4.2 Περιορισμοί**

Ο χρήστης δεν θα μπορεί να τροποποιήσει τις προηγούμενες τιμές σε είδη καφέ. Επίσης, δεν θα μπορεί να τις αφαιρέσει αν έχουν πιστοποιηθεί από τους καταστηματάρχες, ούτε θα μπορεί να τροποποιήσει αξιολογήσεις άλλων χρηστων, ούτε να προσθέσει κριτικές για τις ίδιες τις καφετέριες.

Θα υπάρχουν περιορισμοί καλής χρήσης της εφαρμογής, όσον αφορά την ενημέρωση τιμών και την προσθήκη αξιολογήσεων.

## **4.3 Δείκτες ποιότητας**

## Ο δείκτης ποιότητας των χρηστών θα βασίζεται στην συστηματική παροχή έγκυρων δεδομένων στην πλατφόρμα, δηλαδή σωστή ενημέρωση τιμών, έγκυρες αξιολογήσεις/κριτικές των ειδών καφέ, οι οποίες θα βελτιώνουν την εμπειρία χρήσης τους.

# 

# **5. Έκθεση απαιτήσεων χρηστών**

Ο χρήστης θα ήθελε μια πλατφόρμα στην οποία θα είναι διαθέσιμη όποια καφετέρια αναζητά, τα δεδομένα για την καφετέρια αυτή να είναι απολύτως έγκυρα, να υπάρχει άμεση ενημέρωση των τιμών, να υπάρχουν αξιόπιστες και αντιπροσωπευτικές κριτικές, να υπάρχει δυνατότητα άμεσης παραγγελίας ή σύνδεσης με εφαρμογή παραγγελιών, να υπάρχουν πληροφορίες για τις γεύσεις των καφέδων.

# **6. Αρχές του προτεινόμενου συστήματος**

Ο χρήστης θα μπορεί να ενημερώσει τις τιμές των καφέδων καθώς και να προσθέσει νέες καφετέριες στο σύστημα με κάποια είδη καφέ και τις αρχικές τιμές τους.

Επίσης, θα μπορεί να προσθέσει αξιολογήσεις καφέδων και να τις τροποποιεί καθώς και να αξιολογεί τις αξιολογήσεις άλλων χρηστών. Ο χρήστης θα έχει περιορισμούς στην συχνότητα των ενημερώσεων των τιμών, καθώς και στις τιμές τις οποίες εισάγει.

# **7. Περιορισμοί στο πλαίσιο του έργου**

Πέρα από πολύ βασικούς ελέγχους, δεν θα υπάρχει αυτόματος μηχανισμός ελέγχου της εγκυρότητας των τιμών.

# **8. Παράρτημα: ακρωνύμια και συντομογραφίες**

Ν/Α